Arinbjērns Gudmundsons

Arinbjērns Gudmundsons (;  — 2014. gads) bija Islandes šahists, kas kopš 1970. gada dzīvoja Austrālijā.

 Biogrāfija 
Šahu iemācījies spēlēt vēlu — septiņpadsmit gadu vecumā. Tomēr sasniedzis labus rezultātus turnīros, un no 1955. gada līdz 1970. gadam bijis Islandes vadošo šahistu skaitā. 1954. gadā kopā ar Fridriku Oulafsonu un citiem Islandes šahistiem nodibinājis pirmo šaha žurnālu valstī. Regulāri piedalījies Islandes šaha čempionātos un Reikjavikas starptautiskajos šaha turnīros (1955, 1957, 1960, 1964). Sekmīgi pārstāvējis Islandes komandu Pasaules šaha olimpiādēs, kurās piedalījies 4 reizes (1956-1962). Individuālajā vērtējumā izcīnījis sudraba (1960) medaļu.OlimpBase :: Men's Chess Olympiads :: Arinbjörn Guðmundsson

1960. gada Reikjavikas starptautiskajā šaha turnīrāReykjavik 1960 nospēlējis taktiskiem sarežģījumiem bagātu partiju pret nākamo Pasaules šaha čempionu Robertu Fišeru. 1969. gadā Fišers šo partiju iekļāvis savā grāmatā Manas 60 neaizmirstamās partijas ().My 60 Memorable Games/Fischer

1970. gadā kopā ar ģimeni pārcēlies uz Austrāliju. Apmeties Melburnā, kur arī pavadījis atlikušo mūža daļu. 1971. gadā piedalījies Austrālijas šaha čempionātā.AUS-ch Melbourne 1971 Pēc tam šahu spēlējis reti. Miris 2014. gada vasarā.

 Atsauces 

 Ārējās saites 

Kategorija:1932. gadā dzimušie
Kategorija:2014. gadā mirušie
Kategorija:Austrālijas šahisti
Kategorija:Islandes šahisti